**Obec Klenov**

**Obecný úrad 140, 082 44 Klenov**

051-778 22 02; 0911 144 499

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klenov, 17.5.2017

**P O Z V Á N K A**

 Starostka obce Klenov, Bogdaňová Kamila, Vás v zmysle § 13 ods.4 písm. a) zák. SNR č.369/1990 Zb. o obecnom zriadení v znení neskorších predpisov

**p o z ý v a**

na 18. zasadnutie obecného zastupiteľstva Obce Klenov,

ktoré sa uskutoční dňa 25.5.2017 o 18,00 hodine v priestoroch Obecného úradu Klenov s týmto programom:

1. Otvorenie zasadnutia
2. Určenie zapisovateľa a overovateľov zápisnice, voľba návrhovej komisie
3. Schválenie programu zasadnutia
4. Informácia o plnení uznesení
5. Prerokovanie predaja obecného pozemku
6. Prerokovanie predloženia žiadosti o nenávratný finančný príspevok
7. Prerokovanie upozornenia prokurátora
8. Zmena rozpočtu rozpočtovými opatreniami č.2a3/2017
9. Rôzne
10. Diskusia
11. Uznesenie
12. Záver

 Kamila Bogdaňová v.r.

 starostka obce

 Žiadame všetkých poslancov obecného zastupiteľstva a prizvaných, aby včas zaujali svoje miesta v rokovacej miestnosti.

**Zápisnica**

**z osemnásteho zasadnutia obecného zastupiteľstva v Klenove,**

**konaného dňa 25.5.2017.**

**–––––––––––––––––––––––––––––––––––––––––––––––––––––––––-**

Osemnáste zasadnutie obecného zastupiteľstva v Klenove otvorila a viedla starostka obce.Privítala všetkých prítomných (prítomní podľa prezenčnej listiny).

Starostka obce skonštatovala, že:

a/ zasadnutie bolo zvolané v zmysle §13 zákona č. 369/90 Zb. o obecnom zriadení

 v znení zmien a doplnkov. b/ podľa podpísanej prezenčnej listiny sú prítomní 3 poslanci obecného

 zastupiteľstva, na základe čoho vyhlásila zasadnutie obecného zastupiteľstva za

 uznášania schopné. Neprítomná je pani Mihaľová Renáta z dôvodu

 práceneschopnosti a Mgr. Michalko Miloslav,PhD – z rodinných dôvodov.

K bodu 2 - určenie zapisovateľa, overovateľov zápisnice, voľba návrhovej komisie

Overovatelia zápisnice: Hovanová Darina, Pekár Marek

Návrhová komisia: Pekár Marek, Mgr. Mikulová Mariana a Hovanová Darina,

Zapisovateľ: Mgr. Mikulová Mariana

**Uznesenie:**

**Obecné zastupiteľstvo volí návrhovú komisiu v zložení Marek Pekár, Mgr. Mikulová Mariana a Hovanová Darina**

Hlasovanie:

za: 3 proti: - Zdržal sa: - neprítomní pri hlasovaní: -

K bodu 3 – Schválenie programu rokovania

 Starostka obce prečítala program zasadnutia. Zároveň požiadala prítomných poslancov o prípadné ich doplnenie.

**Uznesenie: Obecné zastupiteľstvo konštatuje, že sa bude uberať podľa programu uvedeného na pozvánke.**

Hlasovanie:

za: 3 proti: - Zdržal sa: - neprítomní pri hlasovaní: -

K bodu 4 – informácia o plnení uznesení

 Starostka obce skonštatovala, že z ostatného zasadnutia nebolo prijaté uznesenie, ktorým by sa mali plniť úlohy.

**Uznesenie:**  **Obecné zastupiteľstvo zobralo na vedomie informáciu o plnení uznesení z ostatného zasadnutia Obecného zastupiteľstva.** Hlasovanie: za: 3 proti: - Zdržal sa: - neprítomní pri hlasovaní: -

K bodu 5 – prerokovanie predaja obecného pozemku – dôvod hodný osobitného zreteľa

Starostka obce povedala, že na poslednom rokovaní obecného zastupiteľstva sa schválil zámer predaja obecnej nehnuteľnosti pánovi Františkovi Libovi, ul.17. novembra 96, Prešov, ktorý bol vyvesený na úradnej tabuli od 5.4.2017 do 19.4.2017. Teraz je potrebné schváliť predaj nehnuteľnosti KN-E parc.č. 1020/1 (KN-C-360/1)- zastavané plochy a nádvoria o výmere 24m2. Obecné zastupiteľstvo skonštatovalo, že cena nehnuteľnosti v obci Klenov sa pohybuje od 2,00-2,50€/1m2. Obecné zastupiteľstvo sa dohodlo na 2,00€/1m2 s podmienkou, že náklady spojené s prevodom nehnuteľnosti vrátane kúpno-predajnej zmluvy bude znášať kupujúci.

**Uznesenie:**

**Obecné zastupiteľstvo schvaľuje** **predaj nehnuteľnosti vo vlastníctve obce Klenov zapísaného na LV č. 93 a to pozemku parc.č. KN-E 1020/1 – (KN- C-360/1) zastavaná plocha a nádvorie o výmere 24 m2 podľa vypracovaného geometrického plánu č.G1-333/2016 v k.ú- Klenov pánovi Františkovi Libovi, ul. 17. novembra 96, Prešov. Obecné zastupiteľstvo v Klenove posudzuje tento predaj ako prípad hodný osobitného zreteľa v zmysle §9a zák. SNR č. 138/191 Zb. o majetku obcí v znení neskorších predpisov z dôvodu, že pozemok je využívaný ako prístup do pivnice a susedí s nehnuteľnosťou, ktorá je vo vlastníctve žiadateľa a skutočnosti, že pozemok je pre obec nevyužiteľný.**

**Obecné zastupiteľstvo zároveň určuje kúpnu cenu pozemku 2,00€/m2. Notársky poplatok za spracovanie kúpnopredajnej zmluvy ako aj za vklad do Katastra nehnuteľností hradí žiadateľ.**

Hlasovanie:

za: 3 proti: - Zdržal sa: - neprítomní pri hlasovaní: -

K bodu 6 – prerokovanie predloženia žiadosti o nenávratný finančný príspevok

 Starostka obce vysvetlila prítomným poslancom, že hoci bolo schválené v roku 2016 vypracovanie projektovej dokumentácie na zníženie energetickej náročnosti budov – Obecný úrad a bývalej základnej školy, je potrebné schváliť predloženie žiadosti o nenávratný finančný príspevok z operačného programu Kvalita životného prostredia na projekt ako aj výšku maximálneho celkového spolufinancovania projektu. Starostka predložila prítomným vypracovanú projektovú dokumentáciu na zníženie energetickej náročnosti budovy Obecného úradu, taktiež aj Energetický audít.

Obecné zastupiteľstvo schválilo predloženie žiadosti.

**Uznesenie:**

1. Predloženie žiadosti o nenávratný finančný príspevok z operačného programu

Kvalita životného prostredia na projekt pod názvom: „Zmena spôsobu vykurovania a zlepšenie tepelno-technických vlastností budov OcÚ Klenov“, kód výzvy – OPKZP-P04-SC431-2017-19.

1. Výšku maximálneho celkového spolufinancovania projektu zo strany žiadateľa uvedené v EUR 8632,69 z celkových oprávnených výdavkov uvedených v EUR 172653,72.
2. Výšku neoprávnených výdavkov – 0,00 EUR

Hlasovanie:

za: 3 proti: - Zdržal sa: - neprítomní pri hlasovaní: -

K bodu 7 – prerokovanie upozornenia prokurátora

 Starostka obce vysvetlila poslancom, že bola vykonaná previerka zo strany Okresnej prokuratúry za účelom zhodnotenia stavu zákonnosti na úseku miestnej dane z nehnuteľnosti a zároveň prečítala im upozornenie prokurátora podľa § 28 ods.1 zákona č. 153/2001 z.z. o prokuratúra v znení neskorších predpisov.

**Uznesenie:**

**Obecné zastupiteľstvo vyhovuje upozorneniu prokurátora, Okresná prokuratúra Prešov, spis. značka Pd 112/17/7707 – 1 zo dňa 24.04.2017 s tým, že Všeobecné záväzné nariadenie o miestnych daniach a o miestnom poplatku za komunálne odpady a drobné stavebné odpady na území obce Klenov bude v decembri 2017 novelizované, účinné od 1.1.2018, ktoré bude mať zapracované aj pripomienky prokurátora.**

Hlasovanie:

za: 3 proti: - Zdržal sa: - neprítomní pri hlasovaní:

K bodu 8 – Zmena rozpočtu obce rozpočtovým opatrením č.2a3/2017

Starostka obce predložila prítomným poslancom návrh zmeny rozpočtu rozpočtovým opatrením č.2/2017 – ide o prijaté uznesenie zo dňa 7.2.2017 – odkúpenie budovy COOP Jednota a použitie finančných prostriedkov z rezervného fondu a presun medzi položkami. Ďalej predložila rozpočtové opatrenie č. 3/2017 – ide o presun medzi položkami, kde sa nenavyšuje ani neznižuje rozpočet obce. Predložené rozpočtové opatrenia sú zaokrúhlené na celé eurá.

**Uznesenie:**

**Obecné zastupiteľstvo schvaľuje rozpočtové opatreníe č.2/2017 v zmysle vnútorného predpisu č.1/2007 o postupe a zaraďovaní prostriedkov zo štátneho rozpočtu do rozpočtu obce podľa predloženého návrhu:**

**Bežné príjmy : 0,00€ Bežné výdavky: 0,00€**

**Kapitálové príjmy : 0,00€ Kapitálové výdavky : 9900,00 €**

**Finančné príjmové operácie :9900,00€ Finančné výdavkové operácie : 0,00€**

**Príjmy celkom : 9900,00€ Výdavky celkom: 9900,00€**

Hlasovanie:

za: 3 proti: - Zdržal sa: - neprítomní pri hlasovaní: -

**Uznesenie:**

**Obecné zastupiteľstvo schvaľuje rozpočtové opatreníe č.3/2017 v zmysle vnútorného predpisu č.1/2007 o postupe a zaraďovaní prostriedkov zo štátneho rozpočtu do rozpočtu obce podľa predloženého návrhu:**

**Bežné príjmy : 0,00€ Bežné výdavky: 0,00€**

**Kapitálové príjmy : 0,00€ Kapitálové výdavky : 0,00 €**

**Finančné príjmové operácie :0,00€ Finančné výdavkové operácie : 0,00€**

**Príjmy celkom : 0,00€ Výdavky celkom: 0,00€**

Hlasovanie:

za: 3 proti: - Zdržal sa: - neprítomní pri hlasovaní: -

K bodu 9 - Rôzne

 Starostka obce informovala poslancov o:

* predloženej ponuke na osvetlenie zvonice,
* o možnosti údržby miestnej komunikácie (trasa obecný úrad k ihrisku) makadámom a údržbu výtlkov tryskovou metódou,
* realizácii projektu „Oddychová zóna Za dziaka“,
* začatí územného konania „Klenov – výstavba DTS, úprava časti siete NN a DP“- trafostanica.
* vysporiadaní časti cintorína s pani Priputenovou.

Poslanci odporučili starostke obce napísať list vlastníčke časti pozemku na cintoríne, aby sa vyjadrila, čo plánuje s pozemkom robiť.

K bodu 10 - diskusia

 Do diskusie sa neprihlásil žiaden poslanec.

K bodu 11 – Uznesenie

 Predseda návrhovej komisie Marek Pekár prečítal závery z rokovania uznesenia č. 18/2017.

Hlasovanie poslancov:

Za: 3 Proti: - Zdržal sa: - Neprítomní pri hlasovaní: -

Starostka skonštatovala, že uznesenie je právoplatné.

K bodu 12 – záver

Starostka poďakovala všetkým za účasť a ukončila šestnáste zasadnutie obecného zastupiteľstva.

Zasadnutie obecného zastupiteľstva bolo ukončené o 20,00 hod.

Kamila Bogdaňová

 starostka obce

**Overovatelia:**

Hovanová Darina .........................................

Pekár Marek .........................................

**ZÁVERY Z ROKOVANIA**

V súlade s ustanovením § 11 ods.4 zákona č.369/90Z.z. o obecnom zriadení v znení neskorších zmien a doplnkov, obecné zastupiteľstvo v Klenove dňa 25.05.2017 prijíma

**U Z N E S E N I E  č. 18/2017**

Obecné zastupiteľstvo v Klenove:

**A . volí**

1. návrhovú komisiu v zložení:

Pekár Marek,  Mgr. Mikulová Mariana a Hovanová Darina

**B. berie na vedomie**

 1. ústnu správu o plnení uznesení z ostatného zasadnutia Obecného zastupiteľstva

**C. schvaľuje**

1. predaj nehnuteľnosti vo vlastníctve obce Klenov zapísaného na LV č. 93 a to

 pozemku parc.č. KN-E 1020/1 – (KN- C-360/1) zastavaná plocha a nádvorie

 o výmere 24 m2 podľa vypracovaného geometrického plánu č.G1-333/2016

 v k.ú- Klenov pánovi Františkovi Libovi, ul. 17. novembra 96, Prešov. Obecné

 zastupiteľstvo v Klenove posudzuje tento predaj ako prípad hodný osobitného

 zreteľa v zmysle §9a zák. SNR č. 138/191 Zb. o majetku obcí v znení neskorších

 predpisov z dôvodu, že pozemok je využívaný ako prístup do pivnice a susedí

 s nehnuteľnosťou, ktorá je vo vlastníctve žiadateľa a skutočnosti, že pozemok je

 pre obec nevyužiteľný.

 Obecné zastupiteľstvo zároveň určuje kúpnu cenu pozemku 2,00€/m2. Notársky

 poplatok za spracovanie kúpnopredajnej zmluvy ako aj za vklad do Katastra

 nehnuteľností hradí žiadateľ.

1. a) Predloženie žiadosti o nenávratný finančný príspevok z operačného programu Kvalita životného prostredia na projekt pod názvom: „Zmena spôsobu vykurovania a zlepšenie tepelno-technických vlastností budov OcÚ Klenov“, kód výzvy – OPKZP-P04-SC431-2017-19.
2. Výšku maximálneho celkového spolufinancovania projektu zo strany žiadateľa uvedené v EUR 8632,69 z celkových oprávnených výdavkov uvedených v EUR 172653,72
3. Výšku neoprávnených výdavkov – 0,00 EUR

 3.zmenu rozpočtu rozpočtovým opatrením č.2/2017 v zmysle vnútorného predpisu

 č.1/2007 o postupe a zaraďovaní prostriedkov zo štátneho rozpočtu do rozpočtu obce

 podľa predloženého návrhu:

 Bežné príjmy : 0,00€ Bežné výdavky: 9900,00€

 Kapitálové príjmy : 0,00€ Kapitálové výdavky : 0,00 €

 Finančné príjmové operácie :9900,00€ Finančné výdavkové operácie : 0,00€

 Príjmy celkom : 9900,00€ Výdavky celkom: 9900,00€

4.zmenu rozpočtu rozpočtovým opatrením č.3/2017 v zmysle vnútorného predpisu

 č.1/2007 o postupe a zaraďovaní prostriedkov zo štátneho rozpočtu do rozpočtu obce

 podľa predloženého návrhu – presun medzi položkami vo výdavkovej časti:

 Bežné príjmy : 0,00€ Bežné výdavky: 0,00€

 Kapitálové príjmy : 0,00€ Kapitálové výdavky : 0,00 €

 Finančné príjmové operácie :0,00€ Finančné výdavkové operácie : 0,00€

 Príjmy celkom : 0,00€ Výdavky celkom: 0,00€

**D. vyhovuje**

1. upozorneniu prokurátora, Okresná prokuratúra Prešov, spis. značka Pd 112/17/7707 – 1 zo dňa 24.04.2017 s tým, že Všeobecné záväzné nariadenie o miestnych daniach a o miestnom poplatku za komunálne odpady a drobné stavebné odpady na území obce Klenov bude v decembri 2017 novelizované, účinné od 1.1.2018, ktoré bude mať zapracované aj pripomienky prokurátora.

 Kamila Bogdaňová

 starostka obce

V Klenove, 26.05.2017